CELEX: 62017CN0126
Language: ro
Date: 2017-03-10 00:00:00
Title: Cauza C-126/17: Cerere de decizie preliminară introdusă de Fővárosi Törvényszék (Ungaria) la 10 martie 2017 – Orsolya Czakó/ERSTE Bank Hungary Zrt.

10.7.2017   
            
            
               RO
            
            
               Jurnalul Oficial al Uniunii Europene
            
            
               C 221/3
            
         Cerere de decizie preliminară introdusă de Fővárosi Törvényszék (Ungaria) la 10 martie 2017 – Orsolya Czakó/ERSTE Bank Hungary Zrt.
   (Cauza C-126/17)
   (2017/C 221/04)
   Limba de procedură: maghiara
   
      Instanța de trimitere
   
   Fővárosi Törvényszék
   
      Părțile din procedura principală
   
   
      Reclamantă: Orsolya Czakó
   
      Pârâtă: ERSTE Bank Hungary Zrt.
   
      Întrebările preliminare
   
   
               1)
            
            
               Pentru a determina valoarea contractului de credit, o formulare precum cea utilizată la punctele I/1 și II/1 din contractul în litigiu, care menționează suma de 64 731 CHF cu titlu orientativ, în timp ce suma maximă de 8 280 000 HUF este menționată cu titlu de valoare a cererii de finanțare care condiționează determinarea valorii contractului de credit de prezentarea unei declarații cu efecte juridice de către partea care încheie contractul cu consumatorul, precum și de informațiile înregistrate de aceasta, respectă condițiile privind exprimarea clară și inteligibilă prevăzute la articolul 4 alineatul (2) și la articolul 5 din Directiva 93/13/CEE (1)?
            
         
               2)
            
            
               În ipoteza în care determinarea valorii contractului efectuată la punctele I/1 și II/1 din contract nu constituie o formulare clară și inteligibilă, astfel încât se poate examina dacă aceste clauze au caracter abuziv, și în cazul în care se stabilește existența caracterului abuziv, se poate constata nevaliditatea întregului contract având în vedere că, în dreptul național, nedeterminarea obiectului contractului este sancționată cu nulitatea întregului contract?
            
         
               3)
            
            
               În cazul în care se poate constata validitatea contractului, valoarea acestuia poate fi determinată prin modalitatea cea mai favorabilă pentru consumator?
            
         
      (1)  Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii (JO 1993, L 95, p. 29, Ediție specială, 15/vol. 2, p. 273).